Diari Oficial de la Generalitat Valenciana


Sumari del DOGV 8423, del 14-11-2018 (2018/10417)

RESOLUCIÓ de 29 d'octubre de 2018, del president de Turisme Comunitat Valenciana, de concessió a Cotalba, CB, per a la seua sol·licitud al programa 3, Impuls al màrqueting turístic de la Comunitat Valenciana, de concessió d'ajudes 2018 adreçades a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana. Expedient MkV-206-18.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10726


Data del document
:   29-10-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 d'octubre de 2018, del president de Turisme Comunitat Valenciana, de concessió a Cotalba, CB, per a la seua sol·licitud al programa 3, Impuls al màrqueting turístic de la Comunitat Valenciana, de concessió d'ajudes 2018 adreçades a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana. Expedient MkV-206-18. [2018/10351]  
Antecedents de fet  
Primer. Per mitjà de la Resolució de 20 de desembre de 2017, del president de l'Agència Valenciana del Turisme, publicada en el Diari Oficial de la Generalitat Valenciana número 8199, del dia 27 de desembre de 2017, es convoquen les ajudes dirigides a empreses, associacions, federacions i fundacions per a l'any 2018 de l'Agència Valenciana del Turisme, destinades a la millora de la competitivitat dels serveis i productes turístics de la Comunitat Valenciana, emmarcades en els programes s'assenyalen a continuació:  
- Programa 1: Foment de la competitivitat empresarial.  
- Programa 2: Suport a activitats esportives i culturals d'impacte turístic internacional.  
- Programa 3: Impuls al màrqueting de producte turístic de la Comunitat Valenciana.  
Segon. Dins del termini establit en la resolució esmentada, va tindre entrada en l'Agència Valenciana del Turisme la sol·licitud de subvenció de Cotalba, CB, a la qual es va assignar el número d'expedient MkV-206-18. La sol·licitud d'aquest expedient, acollida al programa 3, Impuls al màrqueting de producte turístic de la Comunitat Valenciana, per al projecte Música al monestir de Sant Jeroni de Cotalba (11a ed.), es va informar com a denegada i així es va publicar amb data 21 d'agost de 2018 en el DOGV núm. 8365, en la proposta de resolució de la directora de Turisme Comunitat Valenciana, de denegació d'ajudes adreçades a empreses, associacions, federacions i fundacions per a l'any 2018. El motiu de la denegació era falta de consignació pressupostària». La sol·licitud va obtindre 10,50 punts en l'informe de valoració tècnica, puntuació inferior als 10,75 punts establits com a nota mínima a partir de la qual no hi havia consignació pressupostària per a atendre les següents sol·licituds per ordre de prelació.  
Amb data 24 de setembre de 2018, el sol·licitant va remetre un escrit d'al·legacions a l'esmentada proposta de resolució de denegació, centrades en les puntuacions atorgades al seu expedient tant en els criteris generals, com en els específics.  
En vista de les al·legacions presentades, amb data 25 de setembre de 2018, es va emetre un informe tècnic sobre aquestes en què es rebatien per diferents arguments, excepte una al·legació relativa a la repercussió del projecte sobre segments específics de mercat. Aquest criteri específic estava valorat amb un punt en la convocatòria d'ajudes, i el projecte sol·licitat va obtindre zero punts en l'informe d'avaluació, que va obtindre una puntuació total de 10,50 punts. L'informe tècnic estima l'argument de l'al·legació: «[?] l'orientació al turisme familiar amb l'aplicació de tarifes especials [?]». El nou informe de valoració del projecte posterior a l'estimació de les al·legacions atorga a aquest criteri un punt, i conclou que la puntuació final de l'expedient passa de 10,50 a 11,50 punts.  
Així, l'expedient, si es compta l'informe d'avaluació quant a contingut i costos subvencionables, ha passat a ser favorable per tindre suficient puntuació.  
Tercer. D'acord amb el que s'estableix en l'article 9.2 de la resolució de convocatòria, s'ha reunit la comissió d'avaluació d'ajudes, en la sessió de data 26 d'octubre de 2018, i ha adoptat, entre d'altres, el següent acord:  
«1r. Emetre un informe favorable sobre la concessió de subvenció a la sol·licitud de Cotalba, CB (exp. MkV-206-18), segons consta en el document annex I, «Avaluats favorablement», a aquesta acta, en el qual consten el nom del sol·licitant, les actuacions que s'han de subvencionar, la puntuació obtinguda, el percentatge d'ajuda segons la convocatòria i l'import de l'ajuda.  
2n. Traslladar els acords anteriors a la directora de Turisme Comunitat Valenciana perquè, en compliment de l'article 9.5 de la Resolució de 20 de desembre de 2017, per la qual es convoquen aquestes ajudes, emeta la corresponent proposta de resolució.»  
Quart. En data 26 d'octubre de 2018, la directora de Turisme Comunitat Valenciana ha dictat una proposta de resolució de concessió d'ajuda per a Cotalba, CB, amb indicació de l'actuació que s'ha de subvencionar i l'import de l'ajuda segons la Resolució de 20 de desembre de 2017, per la qual es regeix aquesta convocatòria.  
  
Fonaments de dret  
Primer. La Resolució de 20 de desembre de 2017, del president de l'Agència Valenciana del Turisme, per la qual es convoquen les ajudes per a l'any 2018 de l'Agència Valenciana del Turisme adreçades a les empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i la resta de normativa aplicable.  
Segon. La competència per a dictar aquesta resolució la té el president de Turisme Comunitat Valenciana, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
Vistos els anteriors antecedents de fet i fonaments de dret, resolc:  
  
  
Primer  
Concedir a Cotalba, CB, l'ajuda que es detalla, amb indicació de l'actuació que s'ha de subvencionar i l'import de l'ajuda, corresponents als programes detallats en l'antecedent primer, segons la Resolució de 20 de desembre de 2017, per la qual es regeix aquesta convocatòria:  
  
Núm. exp.: MkV- 206-18.  
Sol·licitant: Cotalba, CB.  
CIF: K00830597.  
Projecte: Música al monestir de Sant Jeroni de Cotalba (11a ed.).  
Puntuació: 11,50.  
Pressupost: 8.570,24 euros.  
Cost subvencionable: 8.570,24 euros.  
Percentatge ajuda: 65 %.  
Ajuda: 5.570,66 euros.  
L'efectivitat de les subvencions està subordinada al compliment de les següents condicions:  
1. Complir les obligacions dels beneficiaris detallades en l'article 11 de la Resolució de 20 de desembre de 2017.  
2. Aportar la documentació que es detalla en l'article 13 («Justificació de despeses») de la Resolució de 20 de desembre de 2017.  
3. Els sol·licitants amb personalitat jurídica i les entitats sense personalitat jurídica hauran de presentar, per mitjà del seu representant, l'esmentada documentació únicament per via telemàtica, de conformitat amb el que es disposa en l'article 14.2 de la Llei 39/2015, d'1 d'octubre, del procediment administratiu comú de les administracions públiques.  
  
4. El termini de presentació de la documentació justificativa finalitzarà el dia 30 de novembre de 2018, i l'actuació objecte de l'ajuda haurà d'estar finalitzada en aquesta data.  
5. La realització de l'activitat per a la qual es concedeix la subvenció serà d'exclusiva responsabilitat del beneficiari; també seran a càrrec seu els mitjans humans i materials que es necessiten per a executar-la.  
  
6. Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte que s'ha d'incentivar.  
7. El beneficiari comunicarà a l'Agència Valenciana del Turisme l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
8. En totes les actuacions beneficiàries de les ajudes convocades mitjançant aquesta resolució haurà de figurar el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en http://www.turisme.gva.es/opencms/opencms/turisme/va/contents/subvencion/distintivos.html.  
  
9. Qualssevol altres condicions previstes en la Resolució de 20 de desembre de 2017, per la qual es convoquen aquestes ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, i la resta de normativa d'aplicació.  
10. La justificació de l'actuació objecte de l'ajuda haurà de realitzar-se d'acord amb el projecte subvencionat i en els termes fixats en la Resolució de 20 de desembre de 2017 i en la resolució de concessió.  
  
11. L'import que cal justificar coincidirà, com a mínim, amb la totalitat del cost subvencionable. En cas que l'import del cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda que s'haja de lliurar disminuirà en idèntica proporció i provocarà la pèrdua parcial del dret al cobrament de la subvenció.  
12. Sense perjudici de l'anteriorment exposat, en el cas de les sol·licituds l'import de l'ajuda a lliurar de les quals siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
13. En cas que el cost subvencionable justificat de manera conforme siga inferior a l'import mínim establit en cada programa, perquè l'actuació siga subvencionable, es produirà la pèrdua total del dret al cobrament de la subvenció concedida.  
14. L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, la nul·la execució o l'execució parcial de la inversió, la falta de justificació o la incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que en conjunt excedisquen de l'import del cost subvencionable de l'actuació, així com la concurrència de qualsevol altra causa de les previstes en l'article 37 de la Llei 38/2003, de 17 de novembre, en cas de no haver-se efectuat encara el pagament de l'ajuda, donaran lloc a la pèrdua del dret al cobrament, total o parcial, de l'ajuda.  
Aquesta ajuda es considerarà acceptada per l'interessat si, en un termini de quinze dies naturals a comptar de la notificació d'aquesta, no han comunicat a Turisme Comunitat Valenciana la renúncia a la subvenció.  
  
Segon  
Publicar aquesta resolució en el Diari Oficial de la Generalitat Valenciana, amb efectes de notificació.  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats de l'endemà de la notificació, i, potestativament, un recurs de reposició davant de l'òrgan que ha dictat l'acte, en el termini d'un mes a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 29 d'octubre de 2018.- El president de Turisme Comunitat Valenciana: Francesc Colomer Sánchez.